Frans Vormordsen ble superintendent i Lunds stift (og overtok dermed etter den siste katolske erkebiskop). I 1537 gav han ut Luthers lille katekisme, og i 1539 en utførlig gudstjenstehåndbok. En av de mange vanskeligheter han ble stilt overfor var å få almuen til å lønne prester og klokkere. Han reiste rundt i stiftet og forhandlet frem avtaler mellom prester og sognerepresentanter.